Veneretki Streymoyn luoteisrannikon kallioille.
**Vestmanna** (tanskaksi: *Vestmannahavn*) on pieni kaupunki Färsaarilla Luoteis-Streymoyssa Vestmannan kunnassa. Vestmanna on kunnan päätaajama ja ainoa taajama. Vuonna 2015 Vestmannan asukasluku oli 1 208.

Nimi *Vestmanna* tarkoittaa, että ensimmäiset asukkaat olivat peräisin lännestä, mikä tarkoittaa Irlannista tulleita kelttejä.

Maantiede ja liikenne
---------------------

Vestmanna on Streymoyn länsiosassa, ja siellä on satama, jota pidetään Färsaarten parhaana luonnonsatamana. Ennen tunnelin rakentamista poikkesi Vágariin menevä autolautta siellä vuosikymmeniä.

Joulukuusta 2002 on Vágartunneli yhdistänyt Streymoyn ja Vágarin, jossa on lentokenttä. Lauttayhteys lakkautettiin tunnelin rakentamisen jälkeen.

Väkiluvun kehitys
-----------------


| Vestmanna |
| --- |
| Vuosi |  |  | Asukkaita |  |
| 1985 |    | 1 304 |
| 1990 |    | 1 247 |
| 1995 |    | 1 143 |
| 2000 |    | 1 143 |
| 2005 |    | 1 250 |
| 2010 |    | 1 211 |
| 2015 |    | 1 208 |

Elinkeinohistoria
-----------------

Vestmanna sai taloudellista merkitystä vuonna 1839, kun *Kuninkaallinen monopolikauppa* avasi siellä sivuliikkeen, jonka oli tarkoitus palvella Streymoyta ja Vágarvia. Tavarat kuljetettiin sieltä edelleen vuoren yli soutuveneellä ja jalan.

Vuonna 1897 rakennettiin venetelakka, ja ensisijaisesti se kunnosti kalastusveneitä, joita siihen aikaan ostettiin Isosta-Britanniasta. Nykyisin telakka kuuluu pääkaupunki Tórshavniin. Vestmannassa on vesivoimala, joka on Färsaarten ensimmäisiä. Se saa veden vesialtaista, joihin kerätään sadevesi. Kunnallinen sähkövoimala SEV rakensi vuonna 1950 Färsaarten suurimman vesivoimalan, ja vuonna 1986 tuli 80 prosenttia Färsaarten vesivoimasta siitä. Nykyisin alueella on kolme vesivoimalaa.

Matkailu
--------

Pohjoisen lintukalliot ovat hyvin suosittu matkailukohde, jossa käyvät sekä lintumatkailijat että ulkomaiset turistit. Vestmannasta tehdään veneretkiä Streymoyn koillisrannikon valtaville kallioille. Paras aika käydä vuorilla on kesä-heinäkuu, jolloin Färsaarilla on miljoonittain merilintuja. Kauniiden vuorten lisäksi pitkin rannikkoa on myös luontaisia luolia. Niihin voi käydä tutustumassa sään salliessa, jos oppaita on käytettävissä.

Vestmannalla on suurempiakin haasteita, kuten vuoren yli kulkeva vaellusreitti. Reitti on melko vaativa, ja retkelle on valmistauduttava ennen lähtöä huolellisesti.

Kuvia Vestmannabjørginista ja Vestmannasta
------------------------------------------

* Veneretki Vestmannabjørginiin (Vestmannan kallioille).Veneretki Vestmannabjørginiin (Vestmannan kallioille).
* Vestmannabjørgini (Vestmannan kalliot).Vestmannabjørgini (Vestmannan kalliot).
* Vestmannan länsipuolella oleva kallio. Vestmannan länsipuolella oleva kallio.
* Vestmannan viikinkimuseo.Vestmannan viikinkimuseo.
* Fjarðastevna Cup 2012 Vestmannassa (kappróður)Fjarðastevna Cup 2012 Vestmannassa (*kappróður*)
* VÍF on Vestmannan urheiluseura, joka pelaa käsipalloa.VÍF on Vestmannan urheiluseura, joka pelaa käsipalloa.

Lähteet
-------

1. ↑  Hagstova.fo
2. ↑  History, Visitfaroeislands.com (Arkistoitu – Internet Archive), viitattu 13.8.2018
3. 1 2  Vestmanna Tourist Center, viitattu 13.8.2018
4. ↑  Vestmanna Gyldendal - Den Store Danske. Viitattu 13.8.2018. (tanskaksi)
5. ↑  Sightseeing.fo, (Arkistoitu – Internet Archive) viitattu 13.8.2018
6. ↑  Hiking, Visitfaoeislands.com (Arkistoitu – Internet Archive) s. 26

Aiheesta muualla
----------------

* Vestmannan kunta (fääriksi)

* Kuvia tai muita tiedostoja aiheesta **Vestmanna** Wikimedia Commonsissa

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: sv:Vestmanna